# Juli Batllevell i Arús

Juli Batllevell i Arús (Sabadell, 1864 - Barcelona, 20 de setembre de 1928) va ser un arquitecte català de Sabadell.
El seu pare, Gabriel Batllevell, era un professional de la construcció, mestre d'obres. Seguint les seves passes, va estudiar arquitectura i va obtenir el títol el 1890. Poc després va ser arquitecte municipal de Sabadell, on va realitzar bona part de la seva obra. Va ser deixeble de Lluís Domènech i Muntaner i ajudant d'Antoni Gaudí (per exemple, a la Casa Calvet). El 1909 fou nomenat vicepresident de l'Associació d'Arquitectes de Catalunya.

## Edificis

| Nom | Data | Ubicació | Notes | Enllaç web |
| Teatre-Cafè Euterpe | 1892-1893 | Rambla 3-3B Sabadell | Desaparegut (2006, 1956) | |
| Casa Bru | 1893 | Gràcia 129-131 Sabadell | Actualment (2016) acull un restaurant | |
| Fàbrica la Auxiliar Industrial Sabadellense (Cal Brujas) | 1894 | carrer del Riu Ripoll Sabadell | Força transformada | |
| El Marquet de les Roques | 1895 | Vall d'Horta (Parc Natural de Sant Llorenç del Munt i l'Obac, Sant Llorenç Savall) | Actualment és un Punt d'Informació del Parc Natural | Arxivat 2010-06-19 a Wayback Machine. |
| Antic ajuntament de Sant Pere de Terrassa | 1897 | Alcalde Parellada 20 Terrassa | Hotel municipal d'entitats | Arxivat 2008-09-07 a Wayback Machine. |
| Escola Enric Casassas | 1897 1982 reforma | Les Paus, Llobet Sabadell | Actualment CEIP Enric Casassas | Arxivat 2008-09-26 a Wayback Machine. |
| Presó de Sabadell | 1898 | Alfons Sala / Tres Creus / Covadonga Sabadell | Desapareguda (1971) | |
| Cases Bonaventura Balcells i Carol | 1898 | Balmes 141-143 Barcelona | | |
| Edifici L'Energia | 1899 | Plaça del Gas Sabadell | Actualment acull al Museu del Gas | Arxivat 2016-03-03 a Wayback Machine. |
| Casa-magatzem Balcells | 1899 | Nou de la Rambla 39-41 Barcelona | Desapareguda | |
| Casa Teodor Prat | 1899 | Bailén 9 Barcelona | | |
| Façana posterior de l'Ajuntament de Sabadell | 1901 | plaça de Sant Roc 1 Sabadell | L'edifici va ser construït el 1871 com a col·legi Escolapi pel seu pare Gabriel Batllevell | |
| Hotel Espanya | 1901 | Rambla 22-24 Sabadell | L'edifici va deixar-se d'utilitzar com hotel el 1933, posteriorment ha anat rebent diferents usos | Arxivat 2016-03-03 a Wayback Machine. |
| Habitatges d'en Mateu Brujas | 1901 | Rambla 9-11 Sabadell | | Arxivat 2016-03-03 a Wayback Machine. |
| Casa Vicenç Ferrer i cia. | 1901, 1902 | plaça Major 58-60 Sabadell | Als baixos es troba la farmàcia Llop (antiga farmàcia "La Barcelonesa") també proyectada per Batllevell | |
| Hotel Suís | 1902-1904 | Indústria 59 Sabadell | L'edifici va deixar-se d'utilitzar com hotel el 1913, posteriorment ha anat rebent diferents usos. La foto adjunta és del 1981 | |
| Cases Manent | 1902-1906 | Escola Industrial 12-18 Sabadell | | |
| Casa Martí Trias i Domènech | 1903 | Parc Güell Barcelona | | Arxivat 2008-07-20 a Wayback Machine. |
| Casa Marcet - Font Grau | 1903 (reforma) | Joan Maragall 7 Sabadell | | |
| Casa Antoni Salvadó | 1904 | Casp 46 Barcelona | | |
| Magatzem Balcells | 1905 (reforma) | Guàrdia 15 Barcelona | Desapareguts | |
| Caserna de la Guàrdia Civil del Parc Güell | 1905 | Avinguda del Santuari de Sant Josep de la Muntanya 31-35 Barcelona | | |
| Casa Antònia Burés | 1906 | Ausiàs March 46 Barcelona | | |
| Torre Bulart-Rialp | 1906-1907 | Císter 25 / Melilla 9 Barcelona | Actualment (2016) acull un restaurant | |
| Cases d'Enric Pi | 1907 | Sant Medir 27-29 Sant Cugat del Vallès | Conjunt de dues cases bessones | |
| Despatx Lluch | 1908 | Indústria 10 Sabadell | Actualment (2016) és una oficina d'atenció ciutadana del Ajuntament de Sabadell | Arxivat 2005-12-21 a Wayback Machine. |
| Cases Josep Balcells i Vallbona | 1908 | Balmes 137-139 Barcelona | | |
| Casa Isard-Llonch | 1908 (Reforma) | Riego 59-61 Sabadell | | Arxivat 2016-03-03 a Wayback Machine. |
| Villa Subur | 1908 | Artur Carbonell 23 Sitges | | |
| Casa Prats | 1910 | D'en Font 32 Sabadell | | Arxivat 2016-03-03 a Wayback Machine. |
| Vil·la Remei | 1911 | Artur Carbonell 25 Sitges | | |
| Caserna de la Guàrdia Civil | 1911-1913 | Gabriel Batllevell, 18-31 Sabadell | Actualment en desús | Arxivat 2016-03-03 a Wayback Machine. |
| Casa Antonio Romagosa (Villa Mercedes) | 1916 | Navarro Reverter 13 Barcelona | | |
| Habitatges de Francesc Ruhí | 1922 | Via Massagué 44 Sabadell | | Arxivat 2016-03-03 a Wayback Machine. |
| Fàbrica de discos Odeón | 1926-1928 | Urgell 224-234 / Còrsega 161 Barcelona | Desapareguda | |

## Referències

* ↑ La Vanguardia, 21 setembre del 1928, p. 22.
* ↑ Maspoch, Mònica. Galeria d'autors : ruta del modernisme, Barcelona. 1a ed.. Barcelona: Institut del Paisatge Urbà i la Qualitat de Vida, 2008, p. 38. ISBN 978-84-96696-02-0 [Consulta: 13 agost 2013].
* ↑ Casamartina i Parassols, 2011.
* ↑ Tatjer, Vilanova i Insa, 2005, p. 140-143.

## Bibliografia

* ALBÓ, Anna; LUQUE, Rafael; RAMOS, Gemma. El despatx Lluch. Sabadell: Ajuntament de Sabadell, 2004. ISBN 8487221807.
* Casamartina i Parassols, Josep. Juli Batllevell. Un gaudinià oblidat. Sabadell: Fundació Gas Natural Fenosa / Museu del Gas, 2011. ISBN 9788461555604.
* Tatjer, Mercè; Vilanova, Antoni; Insa, Yolanda. Les Corts. Memòria del passat industrial. Districte de Les Corts i Arxiu Municipal de Barcelona. Ajuntament de Barcelona, 2005. ISBN 84-709-098-6.

## Enllaços externs

* Nota biogràfica i fotografia